Kasi mungatemwa kuŵerenga nkhani iyi mu %%?
Baibolo la pa Intaneti | MALEMBA GHAKUPATULIKA MU MANG'ANAMULIRO GHA CHARU CHIPHYA
Kasi mungatemwa kuŵerenga nkhani iyi mu %%?
-
Yobu wakuzgora (1-29)
-
Wakukana ivyo “ŵabwezi” ŵake ŵakumunena (1-6)
-
Wakuti wajowoleka (13-19)
-
“Muwomboli wane ngwamoyo” (25)
19 Yobu wakazgora kuti:
2 “Kasi mukwenyerezgenge umoyo wane m’paka pawuli,+Kuniteketa na mazgu?+
3 Mwanichenya nyengo 10 izi.Mulije na soni pakunichitira nkhaza.+
4 Usange nili kupuvya nadi,Ubudi wane uŵenge nane.
5 Usange imwe mukukosera kujikweza pa ine,Mukuti nkhwenera nadi kunyozeka,
6 Mbwenu manyani kuti Chiuta ndiyo wanipuluska,Ndiyo wanikora mu ukonde wake.
7 Wonani! Nkhuchemerezga kuti, ‘Nkhaza!’ kweni nkhupokera zgoro chara.+Nkhulilira wovwiri, kweni kulije urunji.+
8 Nthowa yane wayijara na linga lamalibwe, ndipo ningajumpha chara.Wabenekelera nthowa zane na mdima.+
9 Wanivura uchindami waneNa kuwuskako mphumphu ku mutu wane.
10 Wakuniphyora kosekose, m’paka namara.Chigomezgo chane wakuchizgura nga ni khuni.
11 Ukali wake ukugolera pa ine,Ndipo wakuniwona nga mulwani wake.+
12 Ŵankhondo ŵake ŵakwizira pamoza na kunizingilizga,Ndipo ŵazenga misasa yawo kuzingilizga hema lane.
13 Ŵabali ŵane waŵachimbizgira kutali na ine,Ndipo awo ŵakunimanya ŵafumako kwa ine.+
14 Ŵanyane ŵapamtima ŵanileka,Ndipo awo nkhuŵamanya makora ŵaniluwa.+
15 Ŵalendo awo ŵiza mu nyumba yane+ na ŵazgakazi ŵane ŵakuniwona nga ndine mulendo.Ndine mulendo mu maso ghawo.
16 Nkhuchema muteŵeti wane, kweni wakuthanika chara,Nkhumuŵeyelera na mulomo wane kuti wanichitire chiwuravi.
17 Mvuchi wane ngwakuseluska kwa muwoli wane,+Ndipo nkhununkha chomene ku ŵabali ŵane.
18 Nanga mbana ŵachoko ŵakuniyuyura.Para nawuka, ŵakwamba kunihoya.
19 Ŵabwezi ŵane wose ŵapamtima ŵakuseluka nane,+Ndipo awo nkhaŵatemwanga ŵanizgokera.+
20 Viwangwa vyane vikudemelera ku chikumba chane na thupi lane,+Ndipo napona na chikumba cha mino ghane pera.
21 Nichitirani lusungu mwaŵanyane, nichitirani lusungu,Chifukwa woko la Chiuta lanikhwaska.+
22 Chifukwa wuli mukulutilira kunitambuzga nga ni Chiuta,+Na kuniwukira kwambura kuleka?+
23 Mazgu ghane mphanyi ghalembeka,Mphanyi ghalembeka mu buku!
24 Mphanyi ghajobeka pa jalawe kuti ghakhale kwamuyirayira,Mphanyi ghalembeka na chakulembera chachisulo na chamuthovu!
25 Pakuti nkhumanya makora kuti muwomboli wane+ ngwamoyo.Pamasinda wizenge na kwimilira pa charu chapasi.
26 Pamanyuma pakuti thupi lane laparanyika,Apo nichali mu thupi lane, nizamuwona Chiuta,
27 Nizamumuwona nekha,Maso ghane ghazamumuwona, kuti munyakeso chara.+
Kweni nkhuwona kuti nafyenyeka chomene mukati mwane.
28 Pakuti imwe mukuti: ‘Kasi tikumutambuzga mu nthowa wuli?’+
Pakuti jando la suzgo lili na ine.
29 Wopani lupanga,+Pakuti lupanga lukwiza na chilango pa ŵakubuda,Mumanyenge kuti kuli mweruzgi.”+
Tumizgani
Tumizgani
MALEMBA GHAKUPATULIKA MU MANG'ANAMULIRO GHA CHARU CHIPHYA
Yobu 19
Chitumbuka
Ŵazgani Baibolo pa Intaneti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg
tum_Latn tum_Latn tum_Latn unk tum_Latn unk tum_Latn unk tum_Latn unk tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn lug_Latn lua_Latn tum_Latn eng_Latn